UE

Aprobat

prin Hotărîrea Consiliului

de administraţie al ANRE

nr. \_ /2019 din 2019

**REGULAMENT**

**privind accesul la reţelele de transport al gazelor naturale**

**şi gestionarea congestiilor**

Regulamentul privind accesul la reţelele de transport al gazelor naturale şi gestionarea congestiilor transpune articolele 1, 2, 13, 14, 16, 18, 20, 21, Anexa nr.1 din Regulamentul nr.715/2009 al Parlamentului European şi al Consiliului din 13.07.2009 privind condiţiile de acces la reţelele de transport al gazelor naturale şi de abrogare a Regulamentului (CE) nr.1775/2005, publicat în Jurnalul Oficial al Uniunii Europene (JO) nr. L 211 din 14 august 2009, astfel cum a fost modificat prin Decizia Comisiei 2012/490/UE din 24 august 2012 referitoare la modificarea anexei I la Regulamentul (CE) nr. 715/2009 al Parlamentului European și al Consiliului privind condițiile de acces la rețelele pentru transportul gazelor naturale (Text cu relevanță pentru SEE), publicată în Jurnalul Oficial al Uniunii Europene L 231 din 28 august 2012, precum și Decizia (UE) 2015/715 a Comisiei din 30 aprilie 2015 de modificare a anexei I la Regulamentul (CE) nr. 715/2009 al Parlamentului European și al Consiliului privind condițiile de acces la rețelele pentru transportul gazelor naturale (Text cu relevanță pentru SEE), publicată în Jurnalul Oficial al Uniunii Europene L 114 din 5 mai 2014, adaptate prin Decizia Nr. 2018/01/PHLG-EnC al Grupului Permanent de Nivel Înalt al Comunității Energetice din 12 ianuarie 2018 de modificare a Anexei I la Regulamentul (CE) Nr. 715/2009 privind condițiile de acces la rețelele pentru transportul gazelor naturale, astfel cum a fost modificată la nivel UE prin Decizia Comisiei 2012/490/UE din 24 august 2012 și Decizia (UE) 2015/715 a Comisiei din 30 aprilie 2015.

**Secţiunea 1**

**Dispoziţii generale**

1. Regulamentul privind accesul la reţelele de transport al gazelor naturale şi gestionarea congestiilor (în continuare – Regulament) stabileşte:
2. principiile generale şi condiţiile de acces la reţelele de transport al gazelor naturale;
3. mecanisme de alocare a capacității rețelelor de transport al gazelor naturale;
4. instrumentele şi procedurile de gestionare a congestiilor;
5. atribuţiile şi responsabilităţile participanţilor la aceste operaţiuni;
6. cerințe privind transparența în publicarea datelor de către operatorii de sistem;
7. măsuri menite să garanteze securitatea aprovizionării cu gaze naturale.
8. Prezentul Regulament se aplică tuturor utilizatorilor de sistem inclusiv pentru raporturile juridice ce ţin de schimburile transfrontaliere de gaze naturale.
9. Normele cu privire la alocarea capacităţii prevăzute de Secțiunea 3 din prezentul Regulament se aplică la punctele de intrare în rețelele de transport al gazelor naturale, la punctele de ieșire din rețelele de transport al gazelor naturale spre rețelele de distribuție a gazelor naturale și spre instalațiile de utilizare ale consumatorilor finali care sunt racordate la rețeaua de transport al gazelor naturale și la punctele de intrare în rețeaua de transport al gazelor naturale de la instalațiile de producere, punctele de intrare / ieșire din instalațiile depozitelor de stocare.
10. În sensul prezentului Regulament se utilizează noțiunile definite în Legea cu privire la gazele naturale nr. 108/2016, (în continuare - Legea nr.108/2016), Codul rețelelor de gaze naturale precum și următoarele noțiuni:

capacitate suplimentară - capacitatea fermă oferită suplimentar față de capacitatea tehnică a unui punct de interconectare;

perioadă de echilibrare – perioadă în care fiecare utilizator de sistem trebuie să compenseze prelevarea supra cantităţilor contractate de gaze naturale, prin injectarea aceleiași cantităţi de gaze naturale în reţeaua de transport al gazelor naturale conform contractului pentru prestarea serviciului de transport al gazelor naturale şi potrivit actelor normative aprobate de Agenţia Naţională pentru Reglementare în Energetică (în continuare – ANRE);

punct de ieşire – punct în care gazele naturale sunt preluate din sistemul de transport al gazelor naturale şi din care se finalizează transportul gazelor naturale;

punct de intrare – punct în care gazele naturale sunt livrate în sistemul de transport al gazelor naturale şi din care începe transportul gazelor naturale;

punct relevant – punct al reţelei de transport al gazelor naturale, determinat de către operatorul sistemului de transport (în continuare – OST) şi aprobat de către ANRE, pentru care urmează a fi publicate informaţiile necesare pentru asigurarea unui acces eficient la reţelele de transport al gazelor naturale;

servicii ferme – servicii prestate de OST în legătură cu capacitatea fermă;

solicitant – utilizator de sistem care solicită alocarea /restituirea capacităţii. La procedura de alocare /restituire a capacităţii sunt în drept să participe: producătorii, furnizorii de gaze naturale şi persoanele juridice străine care participă la schimburile transfrontaliere cu gaze naturale prin reţeaua de transport al gazelor naturale;

transfer de capacitate – revînzare sau subînchirierea pe piaţa secundară de către utilizatorul de sistem a capacităţii contractate neutilizate.

**Secțiunea 2**

**Accesul utilizatorilor de sistem la reţelele de transport al gazelor naturale**

1. OST prestează servicii în mod nediscriminatoriu tuturor utilizatorilor de sistem în conformitate cu prezentul Regulament, Legea nr.108/2016, Regulile pieţei gazelor naturale, Regulamentul cu privire la calitatea serviciilor de transport şi de distribuţie a gazelor naturale, alte acte normative aprobate de ANRE, precum şi în conformitate cu condiţiile stabilite în contractul pentru prestarea serviciului de transport al gazelor naturale.
2. OST implementează procedurile de nominalizare şi renominalizare stabilite în prezentul Regulament. OST are obligația de a asigura prezentarea de date corespunzătoare utilizatorilor de sistem şi de a simplifica procedurile precum nominalizarea, contractarea capacităţii şi transferul drepturilor asupra capacităţii între utilizatorii de sistem cărora le-a fost alocată capacitatea.
3. OST uniformizează procedurile de depunere a cererilor şi termenele de răspuns, în conformitate cu prezentul Regulament, în scopul reducerii termenului de răspuns.
4. OST nu percepe plată separată de la utilizatorii de sistem pentru informaţia solicitată referitor la nominalizare, contractarea capacităţi şi transferul drepturilor asupra capacităţii precum şi alte proceduri legate de contractele pentru prestarea serviciului de transport al gazelor naturale.
5. Pentru informaţiile solicitate care necesită cheltuieli excesive, cum ar fi studiile de fezabilitate, OST este în drept să solicite plăţi separate, plăţile respective fiind justificate în mod corespunzător.
6. OST colaborează cu alţi OST în vederea coordonării planului de întreținere a reţelelor sale de gaze naturale în scopul minimizării duratei oricărei întreruperi la prestarea serviciului de transport utilizatorilor de sistem şi OST din alte zone, precum şi în scopul asigurării de beneficii egale de la securitatea furnizărilor, inclusiv a celor legate de fluxurile transfrontaliere de gaze naturale.
7. Interconexiunea dintre sistemul de gaze naturale al Republicii Moldova şi sistemele de transport ale ţărilor vecine, precum şi detaliile tehnice legate de planificarea, construcţia şi exploatarea interconectorilor este efectuată în conformitate cu acordul de interconectare încheiat cu OST din ţările vecine.
8. OST va publica pe pagina sa web oficială cel puţin o dată pe an, în termenele stabilite de ANRE, informaţii cu privire la toate perioadele de timp în care vor fi efectuate lucrările planificate de întreţinere, reconstrucţie, modernizare şi reparaţie capitală a reţelei de transport al gazelor naturale, care pot afecta drepturile utilizatorilor de sistem, prevăzute în contractele pentru prestarea serviciului de transport al gazelor naturale, notificînd în prealabil şi utilizatorii de sistem. În legătură cu aceasta OST publică pe pagina sa web oficială în mod nediscriminatoriu informaţii cu privire la orice modificări în graficul de efectuare a lucrărilor planificate de exploatare, reconstrucție, modernizare şi reparaţie capitală şi notificări cu privire la lucrările neplanificate, îndată ce astfel de informaţie devine cunoscută OST. Pe parcursul perioadelor în care se fac lucrările de întreținere, care pot afecta drepturile utilizatorilor de sistem, prevăzute în contractele pentru prestarea serviciului de transport al gazelor naturale, OST trebuie să publice în mod regulat cele mai recente informaţii cu privire la detaliile efectuării lucrărilor de întreținere, durata de timp estimată de la începerea şi pînă la finalizarea lucrărilor şi efectele ce se preconizează a fi obținute în urma efectuării lucrărilor respective.
9. OST va ține evidența şi va prezenta la solicitarea ANRE informaţia privind lucrările de întreținere efectuate şi întreruperile ce au avut loc la prestarea serviciilor. La solicitarea persoanelor afectate de întrerupere OST va pune la dispoziția lor informaţia necesară.
10. OST este obligat să informeze ANRE referitor la refuzul acordării accesului unui utilizator de sistem sau unui solicitant, la reţelele de transport al gazelor naturale, precum şi cu privire la congestii, propunînd modalităţi de soluţionare a acestora.

**Secţiunea 3**

**Mecanisme de alocare a capacității la punctele de intrare/ ieșire**

**în/din rețelele de transport**

1. Capacitatea maximă în toate punctele relevante, inclusiv la punctele de intrare /ieşire ale reţelei de transport al gazelor naturale va fi pusă la dispoziţia utilizatorilor de sistem, ţinînd cont de necesitatea asigurării integrităţii reţelei de transport al gazelor naturale şi a exploatării eficiente a acesteia. OST va elabora o listă a tuturor punctelor relevante ale reţelei de transport al gazelor naturale şi o va prezenta ANRE spre aprobare.
2. Punctele relevante cuprind cel puțin:

1) punctele de intrare și ieșire în/din rețeaua de transport exploatată de OST, cu excepția punctelor de ieșire spre un consumator final instalația de utilizare a căruia este racordată direct la rețeaua de transport al gazelor naturale, și punctelor de intrare racordate direct la o instalație de producere a producătorului;

2) punctele de intrare și ieșire care fac legătura între zonele de echilibrare ale OST;

3) punctele care fac legătura între rețeaua unui OST și un terminal GNL, depozitul de stocare și instalației de producere;

4) punctele care fac legătura între rețeaua unui anumit OST și infrastructura necesară pentru prestarea serviciilor de sistem.

1. Informațiile destinate consumatorilor finali racordați direct la rețeaua de transport al gazelor naturale și instalațiilor de producere, care sunt excluse din definiția punctelor relevante descrise la pct. 16 se publică în format cumulat, cel puțin pe zonă de echilibrare. Se consideră că informațiile cumulate referitoare la consumatorii finali racordați direct la rețeaua de transport al gazelor naturale și la instalațiile de producere, care nu fac obiectul definiției punctelor relevante de la pct. 16 constituie un punct relevant.
2. În cazul în care OST încheie contracte noi de prestare a serviciului de transport al gazelor naturale sau dacă renegociază contractele existente, în contracte trebuie să fie prevăzut că, în cazul congestiilor contractuale OST oferă pe piaţa primară capacitatea neutilizată pe bază întreruptibilă. Utilizatorii de sistem sunt în drept să transfere pe piaţa secundară capacitatea contractată, dar neutilizată.
3. Dacă există congestii fizice OST va aloca capacitatea de care dispune tuturor utilizatorilor de sistem într-un mod nediscriminatoriu şi transparent, proporţional capacităţii lor contractate.
4. Utilizatorii de sistem trebuie să fie informaţi cu privire la circumstanţele care pot afecta disponibilitatea capacităţii contractate. Informaţiile cu privire la întreruperi trebuie să reflecte nivelul de informaţii disponibile OST.
5. În cazul în care apar dificultăţi în legătură cu respectarea obligaţiilor contractuale de livrare, din cauza problemelor aferente integrităţii reţelei de transport al gazelor naturale, OST va notifica ANRE şi utilizatorii de sistem şi va soluţiona în mod nediscriminatoriu problemele apărute.
6. În funcţie de caz, OST trebuie să întreprindă eforturi rezonabile pentru a oferi pe piaţă cel puţin o parte din capacitatea neutilizată în calitate de capacitate fermă.
7. La realizarea funcţiilor sale în conformitate cu prezentul Regulament, OST va asigura securitatea livrării gazelor naturale prin asigurarea fiabilităţii reţelei de transport al gazelor naturale.
8. Solicitantul prezintă OST o cerere de alocare a capacităţii în care va indica capacitatea solicitată, separat, pentru fiecare punct de intrare şi pentru fiecare punct de ieşire din reţeaua de transport al gazelor naturale.
9. Cererea de alocare a capacităţii poate fi prezentată lunar sau anual, pentru o perioadă de timp de cel puţin o lună, dar care nu va depăşi 5 ani.
10. Cererea de alocare a capacităţii, pentru luna gazieră sau pentru lunile gaziere viitoare, se prezintă, cel tîrziu pînă la data de 20 a lunii precedente perioadei în care se solicită alocarea capacităţii.
11. Cererea de alocare a capacităţii, anuală sau multianuală, se prezintă începînd cu **1 octombrie**, pentru anul gazier următor sau pentru anii gazieri următori, indicîndu-se capacitatea pentru fiecare trimestru/lună.
12. Prin derogare de la prevederile pct. 25 din prezentul Regulament, cererea de alocare a capacităţii poate fi depusă săptămânal, dacă există posibilităţi de a oferi capacităţi întreruptibile. Cererea pentru capacitatea întreruptibilă trebuie depusă suplimentar, cu respectarea condiţiilor şi a termenelor-limită de depunere, stabilite în prezentul Regulament.
13. Dacă ziua în care urma să fie depusă cererea de alocare a capacităţii este o sărbătoare oficială sau o zi de odihnă, solicitantul va depune cererea în ultima zi de lucru care precede sărbătoarea oficială sau ziua de odihnă.
14. Cererea de alocare a capacităţii trebuie să fie depusă de solicitant în formă scrisă sau în formă electronică. Modelul formularului cererii de alocare a capacităţii, expus în Anexa nr.1 la prezentul Regulament, se publică pe pagina web oficială a OST.
15. Concomitent cu depunerea cererii de alocare a capacităţii solicitantul trebuie să prezinte şi informaţii adiţionale, conform pct. 4 al Anexei nr. 1 la prezentul Regulament. Informaţia adiţională prezentată trebuie să fie confirmată, la cererea OST.
16. OST va efectua alocarea capacităţilor reieşind din cererile de alocare a capacităţii şi, respectiv, în limitele capacităţii disponibile, separat, pentru fiecare punct de intrare în reţeaua de transport al gazelor naturale şi pentru fiecare punct de ieşire din reţeaua de transport al gazelor naturale.
17. În cazul în care capacitatea disponibilă este egală sau mai mare decît capacitatea totală solicitată, separat, pentru fiecare punct de intrare în reţeaua de transport al gazelor naturale şi pentru fiecare punct de ieşire din reţeaua de transport al gazelor naturale, OST efectuează alocarea capacităţilor în conformitate cu cererile de alocare a capacităţii.
18. În cazul în care capacitatea disponibilă este mai mică decît capacitatea totală solicitată, separat, pentru fiecare punct de intrare în reţeaua de transport al gazelor naturale şi pentru fiecare punct de ieşire din reţeaua de transport al gazelor naturale, OST efectuează alocarea proporţional cu capacităţile indicate în cererile de alocare a capacităţii.
19. OST efectuează alocarea capacităţilor pentru perioade de timp indicate în cererile de alocare a capacităţii.
20. În termen de 15 zile de la depunerea cererii în conformitate cu pct. 27 din prezentul Regulament, OST va notifica solicitantul care a depus cererea de alocare a capacităţii anuală despre posibilitatea alocării capacităţii solicitate pentru anul gazier următor sau anii gazieri următori, după care între operator şi solicitant urmează a fi semnat contractul respectiv. Formularul notificării se completează de către OST conform modelului expus în Anexa nr.2 la prezentul Regulament.
21. Pînă la data de 25 a lunii curente, OST va notifica solicitantul care a depus cerere de alocare lunară a capacităţii despre posibilitatea alocării capacităţii solicitate pentru luna gazieră următoare sau pentru lunile gaziere următoare, după care între operator şi solicitant urmează a fi semnat contractul respectiv. Formularul notificării se completează de către OST conform modelului expus în Anexa nr.2 la prezentul Regulament.
22. Capacităţile se consideră contractate la încheierea contractului pentru prestarea serviciului de transport al gazelor naturale cu OST pentru cel puţin un punct de intrare în reţeaua de transport al gazelor naturale şi/sau pentru cel puţin un punct de ieşire din reţeaua de transport al gazelor naturale. Dacă se contractează capacitatea din mai multe puncte de intrare în reţeaua de transport al gazelor naturale şi din mai multe puncte de ieşire din reţeaua de transport al gazelor naturale, atunci fiecare punct de intrare în reţeaua de transport al gazelor naturale şi fiecare punct de ieşire din reţeaua de transport al gazelor naturale se indică în contract, separat.
23. Contractul pentru prestarea serviciului de transport al gazelor naturale trebuie să conţină toată informaţia în baza căreia OST a alocat capacitatea solicitantului.
24. Contractul pentru prestarea serviciului de transport al gazelor naturale pentru anul gazier următor sau anii gazieri următori se încheie pînă la data de **1 noiembrie** al anului curent.
25. Contractul pentru prestarea serviciului de transport al gazelor naturale pentru luna gazieră următoare sau pentru lunile gaziere următoare se încheie pînă la expirarea ultimei zile lucrătoare a lunii curente.
26. OST este obligat să plaseze săptămânal pe pagina sa web oficială informaţii cu privire la alocările efectuate.
27. Solicitantul este obligat să prezinte, săptămânal, OST o nominalizare, indicînd cantitățile săptămânale de gaze naturale în kWh/h.
28. Nominalizarea trebuie să fie prezentată separat pentru fiecare punct de intrare /ieşire în /din reţeaua de transport al gazelor naturale, iar volumul săptămânal de gaze naturale nominalizat pentru săptămîna viitoare nu poate fi mai mare decît capacităţile maxime săptămânale nominalizate, exprimate ca sumă a capacităţilor zilnice alocate pentru fiecare lună, conform tuturor contractelor pentru prestarea serviciului de transport al gazelor naturale.
29. În cazul în care săptămînal există capacităţi disponibile într-un punct de intrare /ieşire în /din reţeaua de transport al gazelor naturale, la nominalizarea săptămânală a capacităţii ferme solicitantul poate prezenta OST cererea de alocare a capacității întreruptibile. În cazul în care OST alocă capacităţile întreruptibile, părţile vor efectua modificările corespunzătoare în contractul pentru prestarea serviciului de transport al gazelor naturale.
30. Pînă la ora 12:00, în ziua de vineri a fiecărei săptămâni, solicitantul va transmite OST nominalizarea pentru săptămîna viitoare.
31. În aceeaşi zi, pînă la ora 13:00, OST va notifica solicitantul privind acceptarea sau privind respingerea nominalizării pentru săptămîna viitoare.
32. În cazul în care OST respinge nominalizarea, solicitantul este în drept să expedieze o renominalizare, în aceeaşi zi pînă la ora 14:00.
33. În aceeaşi zi, pînă la ora 15:00, OST va notifica solicitantul privind acceptarea sau privind respingerea renominalizării.
34. Schimbul de informaţii conform pct. 45 - 49 din prezentul Regulament se efectuează în format electronic sau în scris.
35. Nominalizarea sau ultima renominalizare pentru o săptămînă oarecare, care este acceptată de către OST, devine obligatorie pentru solicitant.
36. Dacă ziua în care trebuie să fie prezentată nominalizarea este o sărbătoare oficială sau o zi de odihnă, solicitantul va prezenta nominalizarea, renominalizarea cel tîrziu în ultima zi lucrătoare care precede sărbătoarea oficială sau ziua de odihnă.
37. În cazul unei întreruperi extraordinare în funcţionarea reţelei de transport al gazelor naturale, a reţelei de distribuţie, a depozitului de stocare, a reţelei de gazoducte în amonte şi/sau a instalaţiilor de gaze naturale ale consumatorilor finali, racordate la reţeaua de transport al gazelor naturale, precum şi în cazul excepţional de întrerupere a importului de gaze naturale, OST va notifica imediat solicitantul afectat de întrerupere şi va modifica nominalizările sau renominalizările acceptate anterior. Termenul-limită de prezentare a nominalizărilor, renominalizărilor se stabileşte de către OST.
38. În cazul existenţei unor circumstanţe care pot cauza producerea unei situaţii excepţionale pe piaţa gazelor naturale, precum şi în cazul existenţei unei situaţii excepţionale, OST sunt obligaţi să anunţe imediat, dar nu mai tîrziu de 24 de ore, Comisia pentru situaţii excepţionale.

**Secţiunea 4**

**Restituirea capacităţii alocate şi transferul capacităţii**

**alocate pe piaţa secundară**

1. Solicitantul care nu utilizează capacitatea alocată poate restitui parţial sau în întregime capacitatea alocată, dar neutilizată, depunând în acest scop la OST o cerere de restituire a capacităţii. Cererea se depune în formă scrisă sau în formă electronică, conform termenelor prevăzute de pct. 26-27 din prezentul Regulament. Formularul cererii de restituire a capacităţii se completează de către solicitant conform modelului din Anexa nr.1 la prezentul Regulament.
2. OST va accepta cererea de restituire a capacităţii numai dacă un alt solicitant a depus cerere pentru alocarea capacităţii în cauză. Capacitatea alocată poate fi restituită integral sau parţial numai din data restituirii şi pînă la sfîrşitul perioadei pentru care a fost alocată capacitatea care se restituie.
3. În termen de cel mult 7 zile lucrătoare de la primirea cererii de restituire a capacităţii, OST va expedia solicitantului notificarea privind acceptarea sau privind respingerea cererii. În cazul refuzului solicitării de restituire a capacităţii, OST va specifica în scris motivele refuzului. Formularul notificării se va completa de către OST conform modelului expus în Anexa nr.2 la prezentul Regulament.
4. În cazul în care mai mulţi solicitanţi au depus cerere de alocare a capacităţii care se restituie, cererile se examinează în baza principiului „primul venit, primul servit”. De asemenea, principiul „primul venit, primul servit” se aplică şi la examinarea cererilor de restituire a capacităţii.
5. După aprobarea cererii de restituire a capacităţii, OST împreună cu solicitantul efectuează modificările corespunzătoare în contractul pentru prestarea serviciului de transport al gazelor naturale în termen de 3 zile lucrătoare din ziua în care solicitantul a primit notificarea privind aprobarea cererii de restituire a capacităţii. OST în acest caz va ţine evidenţa capacităţii restituite.
6. În cazul în care solicitantul nu prezintă nominalizarea pentru utilizarea capacităţii de transport al gazelor naturale sau dacă acesta restituie capacitatea alocată, conform prevederilor prezentului Regulament, OST poate oferi capacitatea respectivă pentru săptămîna viitoare altor solicitanţi pe piaţa principală în calitate de capacitate întreruptibilă. OST poate oferi capacitatea întreruptibilă după ce a notificat în prealabil solicitantul care nu a prezentat nominalizarea pentru capacitate.
7. În cazul unei congestii contractuale, utilizatorul de sistem poate decide să transfere capacitatea contractată, dar neutilizată, pe piaţa secundară. Capacitatea poate fi transferată integral sau parţial. Capacitatea poate fi oferită pe piaţa secundară numai din momentul transferului şi pînă la sfîrşitul perioadei pentru care capacitatea a fost alocată.
8. Utilizatorul de sistem care intenţionează să transfere capacitatea contractată, dar neutilizată şi utilizatorul de sistem care intenţionează să primească capacitatea respectivă trebuie să depună OST o notificare de transfer a capacităţii pe piaţa secundară. Formularul notificării de transfer a capacităţii pe piaţa secundară se va completa de către utilizatorii de sistem conform modelului expus în Anexa nr.3 la prezentul Regulament.
9. Notificarea de transfer a capacităţii se depune la OST cu cel puţin 7 zile lucrătoare înaintea zilei în care se preconizează transferul. La depunerea notificării de transfer a capacităţii pe piaţa secundară, utilizatorul de sistem care transferă capacitatea trebuie obligatoriu să îndeplinească următoarele condiţii: să fie semnat anterior cu OST un contract pentru prestarea serviciului de transport al gazelor naturale, să deţină o capacitate egală sau mai mare decît capacitatea pe care intenţionează să o transfere.
10. În termen de cel mult 3 zile lucrătoare de la primirea notificării de transfer a capacităţii pe piaţa secundară, OST va informa utilizatorul de sistem în legătură cu admiterea sau respingerea cererii sale de transfer al capacităţii pe piaţa secundară. În caz de respingere a cererii de transfer al capacităţii pe piaţa secundară, OST va menţiona motivele respingerii. Dacă OST nu va informa în termenul stabilit despre respingerea notificării de transfer a capacităţii pe piaţa secundară, se consideră că notificarea a fost admisă.
11. OST este în drept să respingă notificarea de transfer a capacităţii pe piaţa secundară dacă au fost prezentate informaţii incorecte sau incomplete, dacă nu există congestie contractuală şi dacă utilizatorul de sistem care transferă capacitatea nu dispune de capacitatea pe care solicită să o transfere.
12. Înainte de ziua transferului, OST împreună cu utilizatorul de sistem care transferă şi utilizatorul de sistem care acceptă capacitatea sunt obligaţi să modifice contractele pentru prestarea serviciului de transport al gazelor naturale, existente, sau să încheie contracte noi pentru prestarea serviciului de transport al gazelor naturale, după caz.
13. În cazul consumatorului final care schimbă furnizorul, se aplică principiul „capacitatea urmează consumatorul”.
14. Dacă cei doi furnizori nu se înţeleg cu privire la transferul capacităţii, OST este în drept să modifice în mod unilateral contractele pentru prestarea serviciului de transport al gazelor naturale şi să transfere capacitatea respectivă în funcţie de consumatorul final în cauză. OST are obligaţia de a notifica ANRE în legătură cu situaţia creată în termen de cel mult 5 zile lucrătoare de la data în care au fost modificate contractele pentru prestarea serviciului de transport al gazelor naturale.
15. Furnizorul nou are obligaţia de a prelua capacitatea aferentă consumatorului final respectiv. În caz contrar, OST este în drept să refuze prestarea serviciilor de transport al gazelor naturale, iar consumatorul final rămâne la furnizorul precedent.
16. OST acceptă orice restituire de capacitate fermă care este contractată de utilizatorul de sistem la un punct de interconectare, cu excepția produselor de capacitate cu o durată de cel mult o zi. Utilizatorul de sistem trebuie să își mențină drepturile și obligațiile care îi revin în temeiul contractului pentru prestarea serviciului de transport pînă cînd capacitatea este realocată de OST și în măsura în care capacitatea nu este realocată de OST. Capacitatea restituită este considerată a fi realocată numai după ce întreaga capacitate disponibilă a fost alocată. OST informează fără întîrziere utilizatorul de sistem cu privire la orice realocare a capacității sale restituite.
17. Capacitatea alocată poate fi restituită integral sau parţial numai din data restituirii şi pînă la sfîrşitul perioadei pentru care a fost alocată capacitatea care se restituie.

 **Secțiunea 5**

**Procedurile de gestionare a congestiilor**

1. Orice capacitate suplimentară care a devenit disponibilă prin aplicarea uneia dintre procedurile de gestionare a congestiilor prevăzute în prezenta Secțiune, este oferită de OST în cadrul unui proces obișnuit de alocare a capacității.
2. OST propun și, după aprobarea de către ANRE, implementează o schemă de suprasubscriere și răscumpărare bazată pe stimulente, pentru a oferi capacități suplimentare pe o bază fermă. Înaintea implementării, ANRE se consultă cu autoritățile naționale de reglementare în domeniul energetic din statele adiacente și ia în considerație opiniile acestora.
3. Schema de suprasubscriere și răscumpărare trebuie să ofere OST un stimulent pentru a pune la dispoziție un volum suplimentar de capacitate, ținînd cont de condițiile tehnice, precum valoarea puterii calorifice, temperatura și consumul preconizat, în sistemul de intrare-ieșire relevant, și de capacitățile rețelelor adiacente. OST trebuie să aplice o abordare dinamică în ceea ce privește recalcularea capacității tehnice sau suplimentare a sistemului la punctele de intrare-ieșire.
4. Schema de suprasubscriere și răscumpărare trebuie să se bazeze pe un regim de stimulente ce reflectă riscurile pe care și le asumă OST prin oferirea de capacitate suplimentară. Schema trebuie structurată în așa fel încît veniturile din vînzarea capacităților suplimentare și costurile datorate schemei de răscumpărare sau măsurilor luate în conformitate cu pct. 78 să fie repartizate între OST și utilizatorii de sistem. ANRE va decide cu privire la repartizarea veniturilor și a costurilor între OST și utilizatorul de sistem.
5. În scopul stabilirii veniturilor OST, capacitatea tehnică, în special capacitatea restituită, precum și după caz capacitatea rezultată din aplicarea unor mecanisme de „utilizare obligatorie sub sancțiunea pierderii” pentru capacitate fermă pentru ziua următoare și pe termen lung, se consideră a fi alocată înainte de orice capacitate suplimentară.
6. Pentru determinarea capacității suplimentare, OST trebuie să țină cont de scenarii statistice privind mărimea probabilă a capacității neutilizate la orice moment în punctele de interconectare. De asemenea, trebuie să ia în considerare și un profil de risc pentru oferirea de capacitate suplimentară care să nu ducă la o obligație de răscumpărare excesivă. Schema de suprasubscriere și răscumpărare trebuie, de asemenea, să estimeze probabilitatea și costurile răscumpărării capacității de pe piață și să reflecte acest lucru în mărimea capacității suplimentare care urmează să fie pusă la dispoziție.
7. Acolo unde este necesar pentru a se menține integritatea sistemului, OST trebuie să aplice o procedură de răscumpărare bazată pe mecanisme de piață, în care utilizatorii de sistem pot oferi capacitate. Utilizatorii de sistem trebuie informați în legătură cu procedura de răscumpărare aplicabilă. Utilizarea unei proceduri de răscumpărare se face fără a aduce atingere măsurilor de urgență aplicabile.
8. Înainte de a aplica o procedură de răscumpărare, OST trebuie să verifice dacă integritatea sistemului poate fi menținută într-un mod mai rentabil prin măsuri alternative de ordin tehnic și comercial.
9. În cazul în care intenționează să aplice schema de suprasubscriere și răscumpărare, OST prezintă ANRE toate datele, estimările și modelele relevante, pentru ca ANRE să evalueze schema. OST trebuie să raporteze în mod regulat ANRE cu privire la funcționarea schemei și, la cererea ANRE, să prezinte toate datele relevante. ANRE are dreptul să solicite OST să revizuiască schema.
10. OST aplică cel puțin principiile stabilite la pct. 83 pentru fiecare utilizator de sistem la puncte de interconectare în ceea ce privește modificarea nominalizării inițiale dacă, pe baza raportului anual de monitorizare al Comitetului de Reglementare al Comunității Energetice întocmit în conformitate cu pct. 92, se dovedește că la punctele de interconectare cererea a depășit oferta (la prețul de rezervă atunci cînd se folosesc proceduri de ofertare) în cursul procedurilor de alocare a capacității din anul care face obiectul raportului de monitorizare pentru produsele care urmează a fi utilizate fie în anul respectiv, fie în unul dintre următorii 2 ani,
11. pentru cel puțin 3 produse de capacitate fermă cu durata de o lună; sau
12. pentru cel puțin 2 produse de capacitate fermă cu durata de 3 luni; sau
13. pentru cel puțin 1 produs de capacitate fermă cu durata de un an sau mai mult; sau
14. dacă nu s-a oferit niciun produs de capacitate fermă cu durata de o lună sau mai mult.
15. Dacă, pe baza raportului anual de monitorizare elaborat de Comitetul de Reglementare al Comunității Energetice, se dovedește că o situație similară celei definite la pct. 81 este puțin probabilă să apară din nou în următorii 3 ani, de exemplu ca urmare a disponibilității capacității în urma extinderii fizice a rețelei de transport al gazelor naturale sau în urma rezilierii unor contracte pe termen lung, ANRE are dreptul să hotărască încetarea aplicării mecanismului de utilizare obligatorie sub sancțiunea pierderii pentru capacitatea fermă pentru ziua următoare.
16. Renominalizarea capacității ferme este autorizată pînă la maximum 90 % și minimum 10 % din capacitatea contractată de utilizatorul de sistem la punctul de interconectare. Cu toate acestea, dacă nominalizarea este mai mare de 80 % din capacitatea contractată, jumătate din capacitatea nenominalizată poate fi renominalizată ascendent. Dacă nominalizarea nu depășește 20 % din capacitatea contractată, jumătate din capacitatea nominalizată poate fi renominalizată descendent. Aplicarea prezentului punct se face fără a aduce atingere măsurilor de urgență aplicabile.
17. Titularul inițial al capacității contractate poate renominaliza partea restricționată a capacității sale contractate ferme pe bază întreruptibilă.
18. Pct. 83 nu se aplică utilizatorilor de sistem - persoane sau întreprinderi și întreprinderilor pe care le controlează acestea, în conformitate cu Capitolul I din Regulamentul privind concentrările economice aprobat prin Hotărîrea Plenului Consiliului Concurenţei nr. 17 din 30 august 2013 - care dețin mai puțin de 10 % din capacitatea tehnică medie din anul precedent la punctul de interconectare.
19. Pentru punctele de interconectare în cazul cărora se aplică un mecanism de utilizare obligatorie sub sancțiunea pierderii pentru capacitatea fermă pentru ziua următoare, în conformitate cu pct. 83, ANRE realizează o evaluare a legăturii cu schema de suprasubscriere și răscumpărare conform pct. 73 - 80, care poate duce la luarea de către ANRE a hotărârii de a nu aplica prevederile pct. 73 - 80 în cazul punctelor de interconectare respective.
20. ANRE are dreptul să implementeze la un punct de interconectare un mecanism de utilizare obligatorie sub sancțiunea pierderii pentru capacitatea fermă pentru ziua următoare, în conformitate cu pct. 83. Înainte de adoptarea hotărârii ANRE se consultă cu autoritățile naționale de reglementare competente ale statelor adiacente. La adoptarea hotărârii, ANRE ia în considerație opiniile autorităților naționale de reglementare competente ale statelor adiacente.
21. ANRE va impune OST să retragă parțial sau complet capacitatea contractată care este slab utilizată în mod sistematic la un punct de interconectare de către un utilizator al sistemului respectiv, în cazul în care utilizatorul respectiv nu a vândut sau oferit în condiții rezonabile capacitatea sa nefolosită și alți utilizatori de sistem solicită capacitate fermă. Capacitatea contractată este considerată a fi slab utilizată în mod sistematic în special dacă:
22. utilizatorul de sistem folosește în medie mai puțin de 80 % din capacitatea sa contractată, atît între 1 aprilie și 30 septembrie, cît și între 1 octombrie și 31 martie, cu o durată contractuală efectivă de peste un an, pentru care nu s-a putut prezenta nici o justificare pertinentă;
23. utilizatorul de sistem nominalizează în mod sistematic aproape 100 % din capacitatea sa contractată și renominalizează descendent în vederea eludării regulilor stabilite la pct. 83.
24. Aplicarea unui mecanism de utilizare obligatorie sub sancțiunea pierderii pentru capacitatea fermă pentru ziua următoare nu trebuie considerată ca reprezentând o justificare pentru a împiedica aplicarea pct. 88.
25. Retragerea duce la pierderea parțială sau totală a capacității contractate de utilizatorul de sistem, pe o perioadă determinată sau pentru restul duratei contractuale efective. Utilizatorul de sistem trebuie să își mențină drepturile și obligațiile care îi revin în temeiul contractului de capacitate pînă cînd capacitatea este realocată de OST și în măsura în care capacitatea nu este realocată de OST.
26. OST prezintă periodic ANRE toate datele necesare pentru a monitoriza măsura în care sunt utilizate capacitățile contractate cu durată contractuală efectivă de peste un an sau pe trimestre recurente care acoperă cel puțin doi ani.
27. Pe baza informațiilor publicate de OST conform Secțiunii 6 din prezentul Regulament, Comitetul de Reglementare al Comunității Energetice publică pînă la data de 1 iunie a fiecărui an, începînd din 2020, un raport de monitorizare privind congestiile la punctele de interconectare, cu referire la produsele de capacitate fermă vândute în anul precedent, luînd în considerație în măsura posibilului, de schimburile comerciale de capacități de pe piața secundară și de utilizarea de capacitate întreruptibilă.

**Secțiunea 6**

**Norme privind echilibrarea și plățile pentru dezechilibru**

1. Normele privind echilibrarea sunt prevăzute într-un mod echitabil, nediscriminatoriu și transparent și se bazează pe criterii obiective. Normele privind echilibrarea reflectă nevoile reale ale sistemului de gaze naturale, luând în considerare resursele de care dispune OST și au la bază principii de piață.
2. Pentru a permite utilizatorilor de sistem să ia măsuri corective oportune, OST transmite prin mijloace electronice informații suficiente, oportune și fiabile în legătură cu situația utilizatorilor de sistem cu privire la echilibrare.
3. Informațiile prezentate reflectă nivelul informațiilor disponibile OST și perioada de decontare pentru care se calculează plățile pentru dezechilibru.
4. Nu se percep taxe pentru furnizarea informațiilor în temeiul pct. 93-95.
5. Plățile pentru dezechilibru reflectă, în măsura în care este posibil, costurile, oferind în același timp suficiente stimulente pentru ca utilizatori de sistem să-și echilibreze injectările și retragerile de gaze naturale. Plățile pentru dezechilibre evită subvenționarea încrucișată între utilizatori de sistem și nu împiedică intrarea de noi participanți pe piață.
6. ANRE sau, după caz, OST publică orice metodologie de calculare a plăților pentru dezechilibru, precum și plățile finale.
7. OST depun eforturi pentru a armoniza regimurile de echilibrare și pentru a raționaliza structurile și nivelurile plăților pentru dezechilibru pentru a facilita comercializarea gazelor naturale.

**Secţiunea 7**

**Transparenţa în procesul de determinare şi alocare a capacităţilor interconexiunilor**

1. OST publică pe pagina sa web oficială informații despre rețelele sale de transport al gazelor naturale și serviciile prestate pentru ca utilizatorii de sistem să obţină accesul efectiv la reţelele de transport al gazelor naturale:
2. informație detaliată și completă referitor la serviciile şi tarifele aplicate;
3. Codul rețelelor de gaze naturale, Regulamentul privind racordarea și prestarea serviciilor de transport și de distribuție a gazelor naturale aprobat prin Hotărârea ANRE nr.112/2019 din 19 aprilie 2019 unde sunt definite drepturile și responsabilitățile tuturor utilizatorilor rețelei de transport, inclusiv:
4. modelul contractului privind prestarea serviciului de transport al gazelor naturale și alte documente relevante;
5. în cazul în care este relevant pentru accesul la rețea, se specifică, pentru toate punctele relevante (definite conform prevederilor prezentului Regulament), parametrii de calitate a gazelor naturale, printre care cel puțin puterea calorică brută și indicele Wobbe, costurile de conversie și răspunderea pentru utilizatorii de sistem în cazul în care gazele naturale nu corespund acestor specificații;
6. în cazul în care este important pentru accesul la rețea, informații referitoare la cerințele de presiune, pentru toate punctele relevante.
7. procedura în cazul întreruperii capacității întreruptibile, inclusiv, acolo unde este cazul, momentul producerii, durata și categoria întreruperilor individuale (de exemplu pro rata sau pe principiul „primul venit – ultimul întrerupt”);
8. proceduri armonizate privind utilizarea sistemului de transport, inclusiv definițiile principalilor termeni;
9. dispozițiile privind alocarea capacității, gestionarea congestionării și procedurile de anti-concentrație și reutilizare;
10. normele aplicabile comercializării capacității pe piața secundară în raport cu OST;
11. normele de echilibrare și metoda de calcul al plăților pentru dezechilibru;
12. dacă este cazul, nivelurile de flexibilitate și toleranță oferite în cadrul serviciilor de transport și al altor servicii și pentru care nu se percep plăți specifice, precum și orice oferte suplimentare și plăți corespunzătoare;
13. o descriere detaliată a sistemului de gaze naturale OST și a punctelor relevante de interconectare, precum și denumirile operatorilor de sistem sau de instalații interconectate;
14. informațiile referitoare la mecanismele de urgență, dacă acestea se află în responsabilitatea OST, precum măsuri care pot duce la deconectarea instalațiilor de utilizare ale consumatorilor finali și alte norme de răspundere generală aplicabile OST;
15. procedurile convenite de OST la punctele de interconectare și la punctele relevante pentru accesul utilizatorilor de sistem la rețelele de transport respective, referitoare la interoperabilitatea rețelei, procedurile convenite de nominalizare, procedurile de concordanță și alte proceduri convenite care stabilesc dispoziții referitoare la alocarea fluxurilor de gaze naturale și echilibrare, inclusiv metodele utilizate;
16. OST publică o descriere detaliată și completă a metodologiei și procesului, inclusiv informații privind parametrii utilizați și principalele ipoteze folosite la calculul capacității tehnice.
17. Pentru toate punctele relevante, OST publică, informațiile enumerate la subpunct 1) -11) pentru toate serviciile și servicii de sistem oferite (în particular informații cu privire la amestecare și conversie). Această informație necesită a fi publicată în indici numerici, în perioade orare sau zilnice, egală cu cea mai mică perioadă de referință pentru rezervarea capacității și (re) nominalizare și cea mai mică perioadă de soluționare pentru care se calculează plățile pentru dezechilibru. Dacă cea mai mică perioadă de referință este diferită de o perioadă zilnică informațiile menționate la subpunct 1) -11) vor fi puse la dispoziție și pentru perioada zilnică. Aceste informații și actualizări trebuie să fie publicate de îndată ce sunt disponibile operatorului de sistem:
18. capacitatea tehnică pentru fluxurile în ambele direcții;
19. capacitatea totală contractată fermă și întreruptibilă în ambele direcții;
20. nominalizările și re-nominalizările în ambele direcții;
21. capacitatea fermă și întreruptibilă disponibilă în ambele direcții;
22. fluxurile fizice existente (reale);
23. întreruperile planificate și actuale ale capacității întreruptibile;
24. întreruperile planificate și neplanificate ale serviciilor ferme, precum și informațiile privind restabilirea serviciilor ferme (în special, întreținerea sistemului și durata probabilă a oricărei întreruperi datorate mentenanței). Întreruperile planificate se publică în prealabil cu cel puțin 42 de zile;
25. cazurile de respingere a unor cereri, valabile din punct de vedere juridic, de produse de capacitate fermă cu durata de o lună sau mai mult, inclusiv numărul și volumul cererilor respinse;
26. în cazul licitațiilor, data și locul în care produsele de capacitate fermă cu durata de o lună sau mai mult au fost vândute la prețuri mai mari decât prețul de rezervă;
27. data și locul în care nu a fost oferit niciun produs de capacitate fermă cu durata de o lună sau mai mult în cadrul procesului de alocare periodic;
28. capacitatea totală pusă la dispoziție prin aplicarea procedurilor de gestionare a congestiilor stabilite laSecțiunea 5 pentru fiecare procedură de gestionare a congestiei în parte.
29. La toate punctele relevante, informațiile menționate la pct. 101 subpunctul 1) -2) și 4) se publică cu cel puțin 24 luni înainte. La toate punctele relevante, OST publică, în mod constant, informații istorice referitoare la cerințele de la pct. 101 subpunctul 1) -7) pentru ultimii 5 ani.
30. OST publică zilnic valorile măsurate ale puterii calorifice nete sau indicele Wobbe la toate punctele relevante. Cifrele preliminare se publică cel târziu la 3 zile după ziua gazieră respectivă. Cifrele finale se publică în termen de 3 luni de la încheierea respectivei luni.
31. Pentru toate punctele relevante, OST publică anual capacitățile disponibile, capacitățile rezervate și tehnice pentru toți anii în care se contractează capacitatea plus un an, și cel puțin pentru următorii 10 ani. Aceste informații se actualizează cel puțin o dată pe lună sau mai frecvent, în cazul în care devin disponibile noi informații. Publicarea trebuie să reflecte perioada pentru care capacitatea este oferită pe piață.
32. OST comunică toate informațiile menționate la pct. 100, 102- 104 în felul următor:
33. pe pagină o electronică accesibilă publicului, gratuit și care nu necesită înregistrare sau altă formă de angajament față de OST;
34. în mod periodic/continuu (frecvența se stabilește în funcție de modificările survenite și de durata serviciului);
35. într-un format ușor de utilizat;
36. în mod clar, cuantificabil, ușor accesibil și pe bază nediscriminatorie;
37. într-un format care poate fi descărcat de pe internet, care a fost convenit între OST și ANRE – pe baza unui aviz de format armonizat, care urmează să fie stabilit de ANRE – și care permite efectuarea de analize cantitative;
38. utilizând unități coerente, în special kWh (cu o temperatură de ardere de referință de 298,15 K) pentru conținutul energetic și m3 (la 273,15 K și 1,01325 bar) pentru volum. Se va furniza factorul constant de conversie în conținut energetic. În afară de formatul de mai sus, se acceptă și publicarea în alte unități de măsură;
39. în limba oficială sau limbile oficiale ale statului și în engleză.
40. OST comunică, în timp util, de îndată ce le sunt accesibile, detalii cu privire la modificările concrete efectuate în privința tuturor informațiilor menționate la pct. 101 și la pct. 102 – pct. 104.
41. OST este obligat să publice datele cu privire la valorile medii lunare şi anuale ale fluxurilor de gaze naturale prin punctele relevante pentru ultimii 3 ani.
42. OST va păstra datele din registrul zilnic al fluxurilor de gaze naturale din reţeaua de transport al gazelor naturale pe o perioadă de cel puţin 3 luni.
43. OST va păstra pentru o perioadă de 5 ani informaţii aferente tuturor contractelor încheiate în legătură cu alocarea /transferul /restituirea capacităţii şi orice informaţie relevantă privind calcularea şi asigurarea accesului la capacităţile disponibile. OST trebuie să păstreze, pentru o perioadă de minimum 5 ani, documente cu privire la toate informațiile relevante enumerate la pct. 103-104 și să le pună la dispoziția ANRE, la cererea acesteia. Ambele părți au obligația de a respecta confidențialitatea informațiilor comerciale.
44. Aceste informaţii se pun la dispoziţia ANRE în scopul îndeplinirii funcţiilor sale.
45. OST asigură zilnic publicarea și actualizarea informațiilor privind cantitățile cumulate ale capacității oferite și contractate pe piața secundară (vândute de un utilizator de sistem unui alt utilizator de sistem), dacă OST dispun de informații în acest sens. Aceste informații trebuie să includă următoarele specificații:
46. punctul de interconectare la care se vinde capacitatea;
47. tipul de capacitate, și anume de intrare, de ieșire, fermă, întreruptibilă;
48. cantitatea și durata drepturilor de utilizare a capacității;
49. tipul de vânzare, de exemplu transfer sau alocare;
50. numărul total de tranzacții /transferuri;
51. orice alte condiții cunoscute de OST, conform pct.101-104.

Dacă aceste informații sunt furnizate de o terță parte, OST sunt scutiți de la aplicarea pct.112.

1. OST publică condițiile armonizate în temeiul cărora vor accepta tranzacțiile cu capacitate (de exemplu, transferuri și alocări). Printre aceste condiții trebuie incluse cel puțin următoarele:
2. descriere a produselor standardizate care pot fi vândute pe piața secundară;
3. termenele pentru implementarea / acceptarea / înregistrarea tranzacțiilor secundare. În cazul unor întârzieri, trebuie publicate motivele;
4. notificarea OST de către vânzătorul sau de către terța parte prevăzută la pct. 111 cu privire la numele vânzătorului și cumpărătorului și la specificațiile privind capacitatea, în conformitate cu pct. 111. Dacă aceste informații sunt furnizate de o terță parte, OST sunt scutiți de la aplicarea acestei prevederi.
5. În ceea ce privește serviciul de echilibrare a sistemului pe care îl exploatează, fiecare OST trebuie să comunice fiecărui utilizator de sistemul, pentru fiecare perioadă de echilibrare, volumele preliminare specifice de dezechilibru și datele privind costurile per utilizator individual al sistemului, în termen de cel târziu o lună de la sfârșitul perioadei de echilibrare. Datele finale ale consumatorilor deserviți conform profilurilor standardizate de încărcare pot fi transmise în termen de maximum 14 luni. Dacă aceste informații sunt furnizate de o terță parte, OST sunt scutiți de la aplicarea acestei dispoziții. Comunicarea acestor informații trebuie să respecte confidențialitatea informațiilor sensibile din punct de vedere comercial.
6. În cazul în care se oferă servicii de flexibilitate, altele decât toleranțele, pentru accesul terței părți, OST publică zilnic prognoze pentru ziua următoare cu privire la volumul maxim de flexibilitate, la nivelul rezervat al flexibilității și la flexibilitatea disponibilă pentru piață în ziua gazieră următoare. OST publică, de asemenea, informații ex post cu privire la utilizarea cumulată a serviciilor de flexibilitate la sfârșitul fiecărei zile gaziere. Dacă ANRE estimează că astfel de informații ar putea crea eventuale abuzuri din partea utilizatorilor sistemului, are dreptul să decidă de a scuti OST de la această obligație.
7. OST publică, per zonă de echilibrare, volumul gazelor naturale din sistemul de transport la începutul fiecărei zile gaziere și estimarea volumului de gaze naturale din sistemul de transport la sfârșitul fiecărei zile gaziere. Volumul estimat de gaze naturale pentru sfârșitul zilei gaziere se actualizează din oră în oră, pe tot parcursul zilei gaziere. Dacă pentru dezechilibru se calculează la fiecare oră, OST publică volumul de gaze naturale din sistemul de transport tot la fiecare oră. Ca alternativă, OST publică, per zonă de echilibrare, poziția colectivă de dezechilibru a tuturor utilizatorilor de sistem la începutul fiecărei perioade de echilibrare și estimarea poziției colective de dezechilibru a tuturor utilizatorilor de sistem la sfârșitul fiecărei zile gaziere. Dacă ANRE estimează că astfel de informații ar putea crea eventuale abuzuri din partea utilizatorilor de sistem, are dreptul de a scuti OST de la această obligație.
8. OST oferă instrumente ușor de utilizat pentru calcularea tarifelor.

**Secțiunea 8**

**Dispoziții finale**

1. Prevederile Secțiunii 5 se aplică punctelor de interconectare dintre sistemele de intrare-ieșire adiacente, indiferent dacă sunt fizice sau virtuale, dintre Republica Moldova și Statele Membre ale Uniunii Europene și Părțile Contractante ale Comunității Energetice și în interiorul Republicii Moldova, în măsura în care punctele fac obiectul unei proceduri de rezervare a capacității de către utilizatorii de sistem și conform Hotărârii ANRE. Punctele de ieșire spre instalațiile de utilizare ale consumatorilor finali și spre rețelele de distribuție a gazelor naturale, punctele de intrare din instalații și terminale GNL (de gaze naturale lichefiate), precum și punctele de intrare-ieșire ale instalațiilor depozitelor de stocare nu fac obiectul prevederilor Secțiunii 5.
2. Pct. 81-85 intră în vigoare la data de **1 iulie 2020**.
3. Prevederile prezentului Regulament şi alte norme adoptate în temeiul acestuia nu aduc atingere aplicării normelor din domeniul concurenței.

|  |
| --- |
| Anexa nr.1la Regulamentul privind accesul la reţelele de transport al gazelor naturale şi gestionarea congestiilor aprobat prin Hotărârea ANRE nr. \_\_\_\_din\_\_\_\_\_\_\_\_\_\_\_\_\_ 2019  **CERERE DE ALOCARE/RESTITUIRE A CAPACITĂŢII**  **1. Informaţie cu privire la solicitantul care solicită/restituie capacitatea:**Denumirea întreprinderii:Adresa:Codul fiscal:Numărul certificatului de înregistrare:Genul de activitate:Numărul licenţei (după caz):Reprezentantul legal al solicitantului: |
| Numele: | Tel: E-mail: | Fax: |
| Numele:  | Tel: E-mail: | Fax: |
| Persoana de contact: |
| Numele: | Tel: E-mail: | Fax: |
| **2. Informaţie cu privire la capacitatea restituită:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**3. Informaţia cu privire la capacitatea solicitată**3.1. Punctul de intrare şi punctul de ieşire în/din reţeaua de transport al gazelor naturale: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.2. Capacitatea solicitată pentru fiecare punct de intrare/ieşire, cu indicarea capacităţii zilnice maxime exprimată în kW/h pentru fiecare lună pentru perioada la care se referă solicitarea.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.3. Perioada de timp la care se referă solicitarea, pentru fiecare punct de intrare/ieşire: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**4. Informaţii adiţionale**4.14.24.34.44.5 etc. (se vor enumera concret care anume informaţii pe subpuncte)  Semnătura solicitantului |

|  |
| --- |
| Anexa nr.2la Regulamentul privind accesul la reţelele detransport al gazelor naturale şi gestionarea congestiilor aprobat prin Hotărârea ANREnr.\_\_\_\_\_\_\_\_\_\_ din \_\_\_\_\_\_\_\_\_\_\_\_2019 **NOTIFICARE** Cererea de alocare/restituire a capacităţii nr.\_\_\_\_\_\_\_\_\_ a fost înregistrată pe data de \_\_\_\_\_\_\_\_\_ (anul/luna/ziua, ora). **1. Informaţii cu privire la capacitatea care se solicită/se restituie:**Capacitatea se solicită/se restituie din următoarele motive:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Capacitatea se solicită/se restituie pentru următoarele puncte de intrare/ieşire:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Se solicită/se restituie următoarea cantitate de gaze naturale (kWh/h):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2. Informaţii cu privire la acceptarea solicitării de alocare/restituire a capacităţii**:Alocarea/restituirea capacităţii a fost aprobată pentru următoarele puncte de intrare/ieşire:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A fost aprobat următoarea cantitate de gaze naturale (kWh/h):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Data aprobării: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (an/lună/zi).\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **3. Motivele respingerii cererii de alocare/restituire a capacităţii:**Cererea de alocare/restituire a capacităţii a fost respinsă din următoarele motive:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Semnătura reprezentantului legal al OST: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| Anexa nr.3la Regulamentul privind accesul la reţelelede transport al gazelor naturale şi gestionareacongestiilor aprobat prin Hotărârea ANREnr.\_\_\_\_\_\_\_\_\_\_ din \_\_\_\_\_\_\_\_\_\_\_\_ 2019  **NOTIFICARE DE TRANSFER AL CAPACITĂŢII** **PE PIAŢA SECUNDARĂ** **1. Informaţia cu privire la utilizatorul de sistem care transferă (revinde, subînchiriază) capacitatea:**Persoana de contact: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Fax: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adresa electronică: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2. Informaţia cu privire la utilizatorul de sistem care acceptă (cumpără, subînchiriază) capacitatea:**Persoana de contact: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adresa electronică: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**3. Informaţia cu privire la capacitate:**Capacitatea se solicită din următoarele motive:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Capacitatea se solicită pentru următoarele puncte de intrare/ieşire:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Se solicită următoarea cantitate de gaze naturale (kWh/h):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Semnătura utilizatorului de sistem care transferă capacitatea: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Semnătura utilizatorului de sistem care acceptă capacitatea: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |